Regnbogafánanum flaggað við bæjarskrifstofurnar 17. maí er eins og margir vita þjóðhátíðardagur Norðmanna . Dagurinn er hins vegar einnig merktur á almanakið fyrir aðrar sakir og ólíkar . Í tilkynningu frá Akraneskaupstað sl. föstudag segir : „ Þann 17. maí árið 1990 var samkynhneigð tekin út af sjúkdómalista Alþjóða heilbrigðisstofnunarinnar . Að því tilefni er 17. maí Alþjóðlegur baráttudagur gegn homo - , bi - og transfóbíu . Akraneskaupstaður flaggar því regnbogafánum í dag við skrifstofur sínar að Stillholti 16 - 18 og við aðra stofnanir kaupstaðarins . “ Þá segir að mannréttindastefna Akraneskaupstaðar hafi nýlega verið samþykkt í bæjarstjórn og þar komi fram að Akraneskaupstaður styðji réttindabaráttu hinsegin fólks . „ Orðið ,, hinsegin “ er regnhlífarhugtak sem nær yfir alla þá hópa sem skilgreina kynhneigð sína og kynvitund utan hins gagnkynhneigða ramma . Í stefnunni segir að óheimilt sé að mismuna fólki á grundvelli kynhneigðar eða kynvitundar og að framlag hvers og eins skuli metið að verðleikum óháð kynvitundar eða kynhneigðar . “ Meðfylgjandi er ljósmynd tekin fyrir utan bæjarskrifstofu Akraneskaupstaðar .